Okresná prokuratúra Senica 
Janka Kráľa 735, 905 45 Senica 	

Sp. zn. : Pv 596/13/2205	Senica, 1.6.2015
EEČ : 2-19-37-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Senica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry Senica zo dňa 7.5.2014, spisová značka Pv 596/13/2205, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa XXXXX o XXXXX h viedol v XXXXXXXXXX po ceste I. triedy č. 51 v smere od železničného prejazdu na XXXXX osobné motorové vozidlo zn. XXXXX, ev. č. XXXXX, pričom v km 97,5 pri odbočovaní vľavo do vjazdu rodinného domu č. XXXXX nedal prednosť za ním jazdiacemu motocyklu zn. XXXXX ev. č. XXXXX vedenému XXXXX, ktorý ho predchádzal a vošiel do jeho jazdnej dráhy, v dôsledku čoho motocykel pravou prednou časťou narazil do ľavej strany vozidla zn. XXXXX a XXXXX, nar. XXXXX, pri páde utrpel zlomeninu strednej tretiny pravej kľúčnej kosti s uhlovým posunom kostných úlomkov s dobou liečenia 3 - 5 týždňov a obv. XXXXX svojím konaním porušil ustanovenie § 19 ods. 1 zákona NR SR č. 8/2009 Z. z. o cestnej premávke v znení neskorších predpisov.   

Uznesením prokurátora Okresnej prokuratúry Senica zo dňa 7.5.2014, spisová značka Pv 596/13/2205, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
XXXXX mesiacov
Odôvodnenie:
          Uznesením prokurátorky Okresnej prokuratúry Senica sp. zn. Pv 596/13/2205 zo dňa 07.05.2014 bolo voči obvinenému XXXXX podľa § 216 odsek 1 Trestného poriadku podmienečne zastavené trestné stíhanie pre prečin ublíženia na zdraví podľa § 158 Trestného zákona, pričom mu bola určená skúšobná doba v trvaní 1 rok, ktorá začala plynúť právoplatnosťou uznesenia o podmienečnom zastavení trestného stíhania, t. j. od 20.05.2014.            
Po uplynutí skúšobnej doby som z jednotlivých vyžiadaných správ zistila, že obvinený XXXXX sa v určenej skúšobnej dobe nedopustil žiadneho protiprávneho konania, nebol prejednávaný pre priestupok a podľa aktuálneho odpisu registra trestov nebol v stanovenej skúšobnej dobe odsúdený. Taktiež v evidenčnej karte vodiča nemá žiadny nový záznam.  
Z uvedeného je teda zrejmé, že obvinený XXXXX v skúšobnej dobe viedol riadny život a vyhovel uloženým podmienkam.
 	Vzhľadom k vyššie uvedeným skutočnostiam bolo potrebné rozhodnúť tak, ako je uvedené vo výrokovej časti tohto uznesenia. 
	Podľa § 217 odsek 4 Trestného poriadku právoplatnosťou tohto rozhodnutia o osvedčení nastávajú účinky zastavenia trestného stíhania.  

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho doručenia prostredníctvom tunajšej prokuratúry ku Krajskej prokuratúre v Trnave. Sťažnosť má odkladný účinok.      

Mgr. Jaroslava Regásková
prokurátorka